Raamatu "50 halli varjundit" järg purustab juba Inglismaal müügirekordeid | Elu | ERR
Raamatu "50 halli varjundit" järg purustab juba Inglismaal müügirekordeid ({{commentsTotal}})
{{1435134738000 | amCalendar}}
"50 halli varjundi" saaga kolmas raamat "Grey" Autor/allikas: Pressimaterjalid
EL Jamesi värske "50 halli varjundit" järjeromaan on avanädalal purustanud Inglismaal täiskasvanute raamatute müügirekordi.
Raamatut peakirjaga "Grey" müüdi esimese kolme päevaga 647 401 eksemplari, mis lõi seni 2009. aastast püsinud Dan Browni romaani "The Lost Symbol", mida osteti esimese viie päeva jooksul 551 000, kirjutab BBC.
"Grey" jutustab sama "Hallide varjundite" loo, kuid sedakorda meespeategelase Christian Grey vaatenurgast.
Hoolimata kriitikute teravast vastukajast, on raamat saanud müügihitiks ka USAs, müües nelja päevaga enam kui 1,1 miljonit eksemplari. Numbrid sisaldavad nii paber-, audio- kui ka e-raamatu müügitulemusi.
Autor teatas uue romaani "Grey" ilmumisest 1. juunil ning kohe tõusis see ka eeltellitavate raamatute edetabelite tippu.
Jamesi kirjutatud triloogia on nüüdseks müünud rohkem kui 125 miljonit raamatut üle maailma, lisaks valmis ka samuti rekordeid purustanud film, mille peaosades särasid Jamie Dornan ja Dakota Johnson.